Source: http://tiszaipihenes.hu/tag/gyilkossag/
Timestamp: 2018-01-22 21:53:31
Document Index: 30392560

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Gyilkosság | Tiszai Pihenés
Szeged/Makó – Jogerősen elítélték az idős házigazdája halálát okozó makói férfit
tiszaipihenes Hírek 2016. július 7. csütörtök bíróság,börtön,bűnügy,gyilkosság,ítélet,makó,makói hírek,szeged,szegedi hírek,tisza,tiszai hírek nincs hozzászólás
A táblabíróság halált okozó testi sértés bűntettében mondta ki bűnösnek a vádlottat.
Az 1997-ben hajléktalanná vált férfit az idős ember befogadta Makó-Rákos közelében lévő tanyáján. Ő ennek fejében a ház körüli munkákban segédkezett, majd 2013-tól lényegében a sértett nyugdíjából éltek, ez az idős férfi halálakor 107 ezer forint volt. A 84 éves sértett egészségi állapota 2014-től folyamatosan romlott, majd az év második felétől lényegében ágyhoz kötötté vált, és folyamatos ellátásra, gondozásra szorult. Ennek a vádlott igyekezett eleget tenni, bevásárolt, beszerezte a gyógyszereit, megetette a férfit.
A vádlott ekkor folytatta az ivást, majd dühében egy kalapáccsal többször megütötte az idős férfi fejét és kezét. Ezután tovább bántalmazta a sértettet, akinek a mellkasára is rátérdelt, emiatt az áldozat több bordája is eltörött.
Az idős férfi másnap hajnalban meghalt, de a vádlott ezt a részegsége miatt csak reggel vette észre és ekkor hívta a mentőket.
A szakértői vélemény szerint az áldozat elhúzódó bántalmazás során szerzett sérülései önmagukban nem lettek volna halálosak, a férfi meglévő betegségeivel együtt váltak végzetessé.
Szeged – Tényleges életfogytiglant kapott a magyarbánhegyesi kettős gyilkosság tettese
tiszaipihenes Hírek 2016. április 20. szerda bíróság Szeged,börtön,bűnügy,gyilkosság,ítélet,magyarbánhegyesi gyilkosság,szeged,szegedi hírek,tisza,tiszai hírek nincs hozzászólás
Belföld – Vivien gyilkosa is megosztotta Facebookon áldozata eltűnését
tiszaipihenes Hírek 2016. március 11. péntek bűnügy,Dabas,gyilkosság,Inárcs,Kakucs,Majoros Vivien,rendőrség nincs hozzászólás
Szeged – A többszörös gyilkos Bene László egy lépéssel közelebb a szabaduláshoz
tiszaipihenes Hírek 2016. március 2. szerda börtön Szeged,gyilkosság,szabadlábra helyezés Bene László,szeged,tisza,tiszai hírek nincs hozzászólás
Nem jogerősen Bene László feltételes szabadon bocsátásáról döntött keddena büntetés-végrehajtási bíró a szegedi Csillag börtönben.
Első fokon szabadon engedte a büntetés-végrehajtási bíró a többszörös gyilkos Bene Lászlót kedden. A feltételes szabadság ideje 10 év, ezalatt a férfi pártfogó felügyelet alatt áll majd. A bíróság külön magatartási szabályokat is előírt, ezek megszegésekor ügyészi indítványra megszüntethetik a feltételes szabadságot.
Megírtuk: a Szegedi Fegyház és Börtönben raboskodó most 66 éves férfit és társát, Donászi Aladárt 1994. május 4-én fogták el a rendőrök. Négy ember halála és számos rablás szárad a lelkükön. A bíróság 1996-ban Benét és Donászit is életfogytig tartó büntetésre ítélte, Donászi 2001-ben a sopronkőhidai börtön cellájában öngyilkos lett. A jelenlegi bírói gyakorlat szerint a többszörös gyilkosokat tényleges életfogytig tartó szabadságvesztésre (TÉSZ) ítélik, azaz életükben már sosem lehetnek szabad emberek.
A TÉSZ-t Magyarországon azonban csak 1999-ben vezették be, így Benét 1996-ban szimpla életfogytiglannal sújtották. Akkoriban ez 20 év szabadságvesztést jelentett úgy, hogy az elítélt feltételes szabadságra bocsátását 5 évvel meghosszabbíthatják. A 20 év 2014-ben telt le, amit a büntető-végrehajtási bíró a büntetés-végrehajtási intézet véleménye és Bene személyes meghallgatása után két évvel meghosszabbított. Ez az idő telt le most.
A mostani döntés meghozatala előtt is bekérte a bíróság a büntetés-végrehajtási intézet véleményét. Információink szerint a Bv nem támogatta Bene László szabadon engedését.
A szabadságra bocsátás elrendelésénél általánosságban a börtönévek alatt tanúsított magatartást mérlegeli a büntetés-végrehajtási bíró, hogy a fogvatartottnak mennyi jutalma és fegyelmije volt. Bene László még 2013-ban leérettségizett Dunaújvárosban, történelemből és földrajzból dicséretet is kapott. A férfi 2008-ban így nyilatkozott lapunknak: „Azért vagyok itt, mert a bűntársammal tíz embert megpisztolyoztunk, ebből négy meghalt. Ha újrakezdhetném, akkor is ugyanezt csinálnám, persze az áldozataim hozzátartozóit sajnálom. De így alakult, ezt hozta az élet”.
Bene László szabadon bocsátása ellen az ügyész fellebbezett. A férfi jogerős szabadulásáról a Szegedi Törvényszék dönt.
A bíróság a büntetés-végrehajtási intézet véleménye, a rendelkezésre álló egyéb iratok és az elítélt meghallgatása után azt állapította meg, hogy a feltételes szabadságra bocsátással kapcsolatos korábbi kedvezőtlen döntés után Bene László kifejezetten pozitív irányú magatartást tanúsított, több jutalmat érdemelt ki, emellett zárkamegbízotti tisztsége ellátásával segítette a büntetés-végrehajtási intézet rendjének betartását. Ezenkívül a sajtóban megjelent nyilatkozatai alapján az elítélt megbánására lehetett következtetni. Bene büntetése alatt iskolai tanulmányokat folytatott, sikeres érettségit tett, családtagjaival az utóbbi időben intenzív kapcsolatot tartott, így a bíróság álláspontja szerint a férfi megkísérelt megtenni mindent azért, hogy szabadulása esetén a társadalomba be tudjon illeszkedni – közölte a Szegedi Törvényszék sajtóosztálya.
Az olvasóink véleménye:
Dusek Anna: A büntetését már leülte. Lehet, hogy megváltozott a börtönben. Hallottunk már ilyet. Öregember már. Kinek tudna ártani?
Simon Attila Szilárd: Pszichopata, aki soha nem változik meg. Ne legyen igazam, de újra ölni fog.
Kása Kitti: Nem ő volt, aki egy régi riportban azt mondta, hogy folytatja az öldöklést, ha kikerül?
Halász Magdolna: Miért kockáztatnak? Kutyából nem lesz szalonna. Aki egyszer gyilkol, máskor is ölni fog.
Imri Noémi: Szerintem mindenkinek lehet adni egy új esélyt. Volt elég ideje elgondolkodni a tettein. 66 évesen meg új életet kezdeni nem lesz könnyű.
Jász-Nagykun-Szolnok megye – A 14 éves lány is részt vehetett anyja meggyilkolásában
tiszaipihenes Hírek 2016. január 28. csütörtök börtön,bűncselekmény,eljárás,gyilkosság,hírek,jász-nagykun-szolnok megye,tisza,tiszai hírek nincs hozzászólás
A rendőrök azonosították, elfogták és előállították a kedden Zagyvarékason történt emberölés gyanúsítottjait, az áldozat lányát és annak barátját – közölte a Jász-Nagykun-Szolnok Megyei Rendőr-főkapitányság a rendőrség honlapján szerdán.
Az elfogásról elsőként Papp Károly országos rendőrfőkapitány számolt be a 2015. évet értékelő vezetői értekezleten. Az altábornagy kérte a Jász-Nagykun-Szolnok megyei rendőrfőkapitányt, hogy az elfogásban részt vevő rendőröket terjessze fel jutalomra.
2015.10.14. Norvégia legkeresettebb bűnözőjét fogták el magyar rendőrök
tiszaipihenes Hírek 2015. október 14. szerda elfogatóparancs,gyilkosság,körözés,norvég,rendőrség,szeged nincs hozzászólás
A német és a norvég hatóságok által emberölések miatt keresett bűnözőket fogtak el a röszkei és csanádpalotai schengeni határon.
A Csanádpalota Autópálya-határátkelőhelyen 2015. október 5-én 17 óra körüli időben jelentkezett kilépésre egy osztrák honosságú autóval két osztrák és egy török állampolgár. A Schengeni Információs Rendszer azt jelezte, hogy a járműben utasként tartózkodó 30 éves török férfi ellen a német hatóságok a felesége sérelmére elkövetett emberölés miatt európai elfogatóparancsot bocsátottak ki 2015. október 2-án. A schengeni határon szolgálatot teljesítő magyar rendőrök a férfit elfogták és őrizetbe vették. A Fővárosi Törvényszék 2015. október 6-án elrendelte átadási letartóztatását – írta a police.hu.
A norvég rendőrség bocsátott ki európai elfogatóparancsot egy koszovói állampolgár ellen még 2005-ben emberölés és más bűncselekmények miatt. A 46 éves férfi 2015. október 13-án 13 óra 30 perckor jelentkezett belépésre az országba a Röszke Autópálya-határátkelőhelyen egy taxi utasaként. A schengeni külső határon szolgálatot teljesítő útlevélkezelőnek a férfi egy szerb útlevelet adott át ellenőrzésre. A Schengeni Információs Rendszer jelezte, hogy bár az más nevére volt kiállítva, de a férfi ellen európai elfogatóparancs van érvényben. A norvég hatóságok tájékoztatása szerint a 46 éves koszovói állampolgár a skandináv ország egyik legkeresettebb bűnözője.
A magyar rendőrök a férfit elfogták és őrizetbe vették. Átadási letartóztatásáról a Fővárosi Törvényszék dönt – közölte Szenti Szabolcs, a Csongrád Megyei Rendőr-főkapitányság szóvivője.